ספר יראים/מג
מג
 

סימן מג   אדומי. הזהיר הכתוב וצוה שדור ראשון ושני של אדומי שלא יבאו בקהל, דכתיב כפ' כי תצא לא תתעב אדומי כי אחיך הוא בנים אשר יולדו להם דור שלישי יבא להם כקהל ה' הא דור ראשון ושני לא יבא ולאו הבא מכלל עשה עשה. וספק בידי  אם יותרו אדומיים מבלבולו של סנחריב. וי"ל  שלא נתבלבלו דאמרינן בע"ז פ' ראשון (י' ב') א"ל אנטונינוס לרבי אתינא לעלמא דאתי א"ל הן  הא כתיב שמה אדום מלכיה ושריה, ועוד תנינא (שם א') יום גנוסיא של מלכים ויום שמעמידין בו את המלך ומוקמינן הא דידי' הא דבריה. ומקשינן ומי מוקמי מלבא בר מלכא והא כתיב הנה קטן נתתיך בגוים שאין מעמידין מלך בן מלך וכו' אלמא אדום לא נתבלבל י"ל שבלבול אינו מועיל בזרע מלכים שניכרים הם מתוך חשיבותם מי הם ומה הם תולדותם ומהיכן באו: